Iepirkums: “Juglas kanāla krastu nostiprinājuma remonts”

**identifikācijas Nr. RD DMV 2016/37**

**Jautājums:** Krasta stiprinājuma tuvumā zemūdens daļā atrodas nobrukuši līdz 3t dzelzsbetona masīvi. Var atļauts tos ieskalot (aprakt) turpat pie nogāzes uz vietas?

**Atbilde**: Nav atļauts. Visi traucējošie priekšmeti ir jāizceļ, jāizved un jānodod utilizācijai noteiktajā kārtībā. Par šo darbu izpildi Izpildītājs iesniedz Pasūtītājam apliecinošu dokumentu.

**Jautājums:**Materiālu piegādei no krasta puses, tehnikas kustību traucē esošie koki, sols un ceļa segums. Vai atļauts nozāģēt kokus, vai traucējošos zarus un demontēt esošo ceļa segumu?

**Atbilde**: Nav atļauts. Materiāli, kuru piegāde nav iespējama no krasta puses jāpiegādā no ūdens.

**Jautājums:**Peldošā ekskavatora, pontona un velkoņa ekspluatācijai nepieciešama pietauvošanās vieta. Vai šim nolūkam atļauts izmantot Pasūtītāja esošo piestātni?

**Atbilde**: Pasūtītāja piestātni atļauts izmantot tauvošanās nolūkiem. Ņemot vērā koka segumu, nav atļauta materiālu pārkraušana piestātnē, turklāt piestātne paredzēta publiskai lietošanai iedzīvotājiem.

**Jautājums:** Vai iespējams elektropieslēgums uz vietas?

**Atbilde:** Darbu izpilde tiek veikta no krasta un ūdens puses bez elektropieslēguma uz vietas. Ja darbā izmantojamajiem instrumentiem nepieciešama elektroenerģija, to jānodrošina no alternatīviem elektroapgādes avotiem, piem., dīzeļģeneratoriem vai autonomām akumulatoru baterijām. Ja darba tehnoloģisko procesu veikšanai nepieciešams pieslēgums pie patstāvīgā elektroapgādes avota, tad darbu izpildītājs pats to organizē ar Latvenergo starpniecību.

**Jautājums:** Vai ir iespēja organizēt objekta apskati pretendentiem un saņemt skaidrojumus par darbu apjomiem un pielietojamiem materiāliem, proti - kādas frakcijās šķembas, betona marka, dzelzsbetona plātņu gabarīti, materiālu slāņu biezumi ir paredzēts pielietot? Kādas ir prasības par pielietojamiem materiāliem (ģeotekstils, šķembas, betons, koka pāļi utt)? Kādi kritēriji esošo dzelzsbetona plātņu atlasei/atbrāķēšanai ko varēs izmantot atkārtoti?

**Atbilde:** Ar objektu var iepazīties jebkurš pretendents brīvi, bez ierobežojumiem un pasūtītāja klātbūtnes. Iepirkuma materiāliem pievienots potenciālās darbu vietas attēlojums Vidzemes alejā.

Ņemot vērā pasūtītāja šī brīža budžeta apjomu, ir nepieciešams izvērtēt visus pretendenta piedāvātos krasta stiprinājuma variantus, lai pieņemtu lēmumu par rekonstrukcijas konstruktīvo variantu, krasta posmu garumiem, cenu un darbu izpildes termiņiem. Pielikumā norādīti trīs principiālie krasta stiprinājuma varianti. Pēc līguma noslēgšanas iespējams precizēt tehniskās prasības.

Pielietot paredzēts: dolomīta šķembas, fr.40-70; dz/b plātnes no hidrotehniskā betona W10 F200; zemūdens plātņu savienošanas vietu betonēšanas darbiem izmantot hidrotehnisko betonu ar papildus klasifikatoriem zemūdens betonēšanai; koka pāļi: virpoti, impregnēti priedes koka pāļi, Ø150mm, garums 3m; ģeotekstils: neausts, filtrējošs HaTe vai analogs.

No demontētajām plātnēm atlasīt veselās bez redzamiem bojājumiem un defektiem otreizējai izmantošanai. Atkārtotu plātņu izmantošanu saskaņot ar Pasūtītāju. Pārējās plātnes izvest un uzrādīt dokumentu par utilizāciju.

**Jautājums:** Vai ir iespēja iepazīties ar rasējumiem kur tiks norādīti profila griezumi un kur ir redzams projekta dziļumus, zemūdens darbu apjoms un zemes darbu apjomi.

**Atbilde:** PievienotajāPielikumā norādīti trīs principiālie krasta stiprinājuma varianti. Pretendents uz vietas veic sev nepieciešamos izmeklējumus un apsekošanu lai noteiktu zemūdens darbu un zemes darbu apjomus. Pēc piedāvājumu izvērtēšanas Pasūtītājs izvēlēsies pieņemamāko cenu, darbu izpildes tehnoloģiju un izpildes grafiku, pēc tam noteiks darbu apjomu un norādīs rekonstruējamā krasta posmu.

**Jautājums:** Kā arī, lūdzam sniegt informāciju par vietu kur būs iespējams izvietot būvtehniku un organizēt būvmateriālu noliktavas. Vai būvlaukumā būs iespēja pieslēgties elektroenerģijai (kāda veida padeve?), ūdens padevei un kanalizācijai?

**Atbilde:** Ņemot vērā esošās krasta zonas nepiemērotību (segums, koki u.c.) tehnikas un materiālu izvietošanai, darbu izpilde un materiālu piegāde jāorganizē no ūdens puses. **Darbu pasūtītājs neorganizē darbu izpildei nepieciešamos pieslēgumus komunikācijām vai alternatīvus ūdensapgādes, kanalizācijas vai elektroapgādes nodrošinājumus.** Darbu izpilde tiek veikta no krasta un ūdens puses bez elektropieslēguma uz vietas. Ja darbā izmantojamajiem instrumentiem nepieciešama elektroenerģija, to jānodrošina no alternatīviem elektroapgādes avotiem, piem., dīzeļģeneratoriem vai autonomām akumulatoru baterijām. Ja darba tehnoloģisko procesu veikšanai nepieciešams pieslēgums pie patstāvīgā elektroapgādes avota, tad darbu izpildītājs pats to organizē ar Latvenergo starpniecību. Darbu izpildītājs pats organizē pārvietojamās biotualetes un nepieciešamo ūdensapgādi.

**Jautājums:** Veicamo darbu sarakstā ir uzskaitītas 6 pozīcijas, savukārt tāmes sagatavēs tikai divas. Lūdzam skaidrojumu.

**Atbilde:** Iepirkuma instrukcijas Tehniskās specifikācijas pielikumā Nr.1 ir dots paraugs pēc kura jāizstrādā tāmes visiem sešiem tehniskās specifikācijas II daļā norādītajiem darbiem.